Kecha, 10 oktabr kuni Imom Buxoriy nomidagi Toshkent islom institutida maxsus sirtqi bo‘lim talabalari o‘rtasida Qur’oni Karimning «tilovat» yo‘nalishida (Qur’onni to‘g‘ri, go‘zal va ravon o‘qish - tah) «Qur’on musobaqasi» va Azon aytish musobaqasi o‘tkazildi. Institut matbuot xizmatining Kun.uz’ga xabar berishicha, musobaqa yakunida hakamlar hay’ati quyidagi talabalarni g‘olib deb topishgan: Qur’on musobaqasi: Birinchi o‘rin: O‘ktam Qurbaniyazov; Ikkinchi o‘rin: Muzaffar Yakubov; Uchinchi o‘rin: Jasur Panjiyev. Azon musobaqasi: Birinchi o‘rin: Jamoliddin Madgaziyev; Ikkinchi o‘rin: Dilshodjon Xolxo‘jayev; Uchinchi o‘rin: Foziljon Abdullayev. Ma’lumot uchun, Azon aytish musobaqasi institut miqyosida uch yildan buyon o‘tkazib kelinmoqda. Musobaqa so‘ngida g‘oliblar institut rahbariyati va homiylar tomonidan taqdirlangan.